(Návrh)

Výnos
Ministerstva spravodlivosti Slovenskej republiky

z ... 2007,

ktorým sa mení a dopĺňa výnos Ministerstva spravodlivosti 
Slovenskej republiky zo 17. decembra 2004 č. 16975/2004-53, 
ktorým sa vydáva Kancelársky poriadok pre notárov

Ministerstvo spravodlivosti Slovenskej republiky podľa § 85 ods. 3 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) ustanovuje: 

Čl. I

Výnos Ministerstva spravodlivosti Slovenskej republiky zo 17. decembra 2004 č. 16975/2004-53, ktorým sa vydáva Kancelársky poriadok pre notárov (oznámenie 756/2004 Z. z.) sa mení a dopĺňa takto: 

1.  § 1 znie: 

„§ 1
Notárska kancelária

(1) Notárska kancelária sa zriaďuje v sídle notára, prípadne mimo tohto sídla v rámci obvodu súdu prvého stupňa, do ktorého bol notár menovaný. 

(2) Notárska kancelária je otvorená pre verejnosť v obvyklých úradných hodinách najmenej osem hodín denne. Mimo úradných hodín sa notárske úkony vykonávajú len, ak by nevykonanie notárskeho úkonu malo pre účastníkov vážne následky.“.

2. Za § 1 sa vkladajú § 1a a § 1b, ktoré vrátane nadpisov znejú: 

„§ 1a
Informačná tabuľa

Umiestnenie kancelárie notára, údaje o pracovnom čase, údaje o čase na poskytovanie právnych rád, údaje o mieste a čase konania úradných dní a ďalšie údaje dôležité pre účastníkov môžu byť uvedené na informačnej tabuli umiestnenej na viditeľnom mieste pri vchode do notárskej kancelárie.   
 
§ 1b
Úradná doska

Vyhlášky a iné úradné informácie sa uverejňujú na úradnej doske notára umiestnenej pri vchode do notárskej kancelárie.“. 

3.	V § 17 sa slová „§ 16 ods. 2“ nahrádzajú slovami „§ 11 ods. 2“.

4.	V § 18  odsek 1 písm. d) sa slová „§ 62 ods. 2“ nahrádzajú slovami „§ 57 ods. 2“.
5.	V 18 ods. 2 sa slová „(§ 47)“ nahrádzajú slovami „(§ 42)“. 

6.	V § 20 sa slová „§ 24“ nahrádzajú slovami „§ 19“.

7.	V § 44 ods. 2 sa slová „§ 47 ods. 1 písm. e/, g/, h/“ nahrádzajú slovami „§ 42 ods. 1 písm.  e/, g/, h/“.

8.	V § 44 ods. 2 sa slová „§ 47 ods. 1 písm. a/ až f/“ nahrádzajú slovami „§ 42 ods. 1 písm. a/ až f/“.

9.	V § 50 ods. 2 sa slová „§ 51 ods. 3“ nahrádzajú slovami „§ 46 ods. 3“.

10.	 V § 51 sa slová „§ 51 ods. 3“ nahrádzajú slovami „§ 46 ods. 3“.

11.	 V § 58 ods. 2 sa slová „§ 16 ods. 3“ nahrádzajú slovami „§ 11 ods. 3“.

12.	 V § 62 ods. 3 sa slová „§ 66 ods. 2 písm. d)“ nahrádzajú slovami „§ 61 ods. 2 písm. d)“.

      13.  Za § 63 sa vkladá § 63a, ktorý vrátane nadpisu znie: 

„§ 63a
Vydávanie výstupov z informačných systémov verejnej správy

(1) Žiadosť žiadateľa o vydanie výstupu z informačného systému verejnej správy1) zaeviduje notár v registri N. 

(2) Po zistení totožnosti žiadateľa notár vyhotoví žiadosť v elektronickej podobe, v ktorej uvedie: 
a)	meno a priezvisko (obchodné meno), adresu trvalého pobytu (sídlo), dátum narodenia, rodné číslo (identifikačné číslo právnickej osoby) žiadateľa,
b)	spisovú značka registrov N,
c)	označenie informačného systému verejnej správy, z ktorého sa má výstup vyhotoviť,
d)	skutočnosť, že výstup  z informačného systému verejnej správy je verejne prístupný. 

(3) Po vyhotovení žiadosti v listinnej podobe ju notár predloží žiadateľovi na schválenie a na podpis. Po schválení a podpísaní žiadosti žiadateľom notár odošle žiadosť o vydanie elektronického odpisu údajov z informačného systému verejnej správy.     

(4) Prijatý elektronický odpis údajov z informačného systému verejnej správy spracuje notár podľa osobitného predpisu2) a  v osvedčovacej doložke uvedie spisovú značku NCRor, ktorá sa skladá z poradového čísla veci a označenia kalendárneho roka (napr. „NCRor 62/2007”). Prijatý elektronický odpis údajov z informačného systému verejnej správy   uloží v elektronickej podobe v registri NCRor; na tento účel opatrí notár elektronický odpis údajov z informačného systému verejnej správy archívnym zaručeným elektronickým podpisom. 

(5) Postup uvedený v odsekoch 1 a 4 sa použije primerane aj vtedy, ak na účely vyhotovenia výstupu z informačných systémov verejnej správy predloží  elektronický odpis údajov z informačného systému verejnej správy priamo žiadateľ.“.   

Poznámky pod čiarou k odkazom 1 a 2 znejú:
„1) § 7 ods. 3 zákona č. 275/2006 Z. z. o informačných systémoch verejnej správy a o zmene a doplnení niektorých zákonov. 
2) § 9 zákona č. 275/2006 Z. z.“.  

14. V § 70 ods. 2 sa slová „§ 71“ nahrádzajú slovami „§ 66“.

15. V § 72 sa slová „§ 73 ods. 3“ nahrádzajú slovami „§ 68 ods. 3“.

16. V prílohe č. 4 sa slová „§ 52 ods. 2“ nahrádzajú slovami „§ 47 ods. 2“.

Čl. II

Tento výnos nadobúda účinnosť 1. októbra 2007.